
Les 3 – Werkkaart MEMO

	Aktiwiteit 1: Toksiese Vriendskappe
Voltooi die volgende aktiwiteit in pare.



Lees die TWEE scenario's hieronder en beantwoord die vrae wat volg.
	Scenario 1: Die storie van Ethan en Liam
Ethan: (16): 'n Akademies sterk, afgeronde leerder met hoogs presterende ouers.
Liam (16): Ethan se beste vriend, wat sukkel met skoolwerk en 'n onstuimige gesinslewe het.

Ethan en Liam het 'n vriendskap wat gekenmerk word deur konstante, subtiele mededinging deur Liam. Wanneer Ethan 'n goeie punt kry, wys Liam dadelik 'n fout uit of insinueer dat dit 'n "maklike toets" was. Wanneer  Ethan sukses behaal (bv. om 'n plek in die sokkerspan te kry), sal Liam nie vir hom gelukwens nie, maar eerder spog oor iets onbelangrik wat hy gedoen het (bv. "Dis cool, maar ek was die hele nag uit – my ouers gee nie om hoe laat ek huis toe kom nie"). 

Liam het ook begin om Ethan se huiswerk af te skryf of om in toetse te kroek, en gebruik hul langtermyn vriendskap deur Ethan te manipuleer met frases soos, "'n Regte vriend sou my nie in die steek laat nie." Toe Ethan weier, het Liam dae lank nie met hom gepraat nie. Ethan is nou huiwerig om goeie nuus met Liam te deel en het begin om sy prestasies doelbewus te ignoreer. Dit laat hom skuldig en oneerlik teenoor homself en sy familie voel.



	Scenario 2: Die storie van Sarah en Jessie
Sarah (16): Goedhartig en empaties, stel dikwels ander se behoeftes bo haar eie.
Jessie (16): Sarah se vriendin, wat voortdurend betrokke is by selfgeskepte drama en 'n voortdurende slagoffermentaliteit aanneem.

Jessie se lewe lyk soos een krisis na die ander – 'n rusie met 'n broer of suster, 'n swak toetspunt, 'n geringe sosiale media-afkeuring – alles wat sy met intense emosionele nood aan Sarah vertel. Jessie eis ure van Sarah se tyd deur al die detail van haar traumas te deel ("trauma-dumping"). Jessie pla haar dikwels tot laat in die nag. Sy vra selde uit oor Sarah se lewe of probleme, en indien Sarah probeer oopmaak, lei Jessie die gesprek vinnig terug na haar eie probleme en sê: "Ek kan net nou niks anders hanteer nie." 

Toe Sarah probeer het om 'n grens te stel deur te sê sy moet studeer, het Jessie vir twee dae boodskappe gestuur oor hoe seergemaak en eensaam sy gevoel het. Dit het gelei het tot 'n vae dreigement om iets drasties te doen. Sarah het gevoel sy moet om verskoning vra en haar rol as Jessie se emosionele versorger hervat. Sarah is nou konstant uitgeput, haar punte gaan agteruit, en sy voel heeltemal oorweldig deur Jessie se probleme.



1.	Identifiseer die slagoffer van die toksiese vriendskap in elke scenario en gee 'n rede vir jou antwoord.
	
	Scenario 1:
· Ethan 
Redes kan insluit: 
· Liam kraak voortdurend Ethan se prestasies af en skep kompetisie wat Ethan onseker laat voel.
· Liam plaas druk op Ethan om te jok en manipuleer hom deur skuldgevoelens te gebruik.
· Ethan verander sy gedrag uit vrees om Liam te ontstel en voel skuldig, angstig en oneerlik.
	
	Scenario 2:
· Sarah
Redes kan insluit
· Jessie steun emosioneel op haar sonder om enige ondersteuning terug te gee.
· Sy manipuleer Sarah deur op haar skuldgevoelens  te speel en dreigemente te stel wanneer  Sarah haar grense stel.
· Sarah raak uitgeput, oorweldig en haar akademiese prestasie neem af as gevolg van Jessie se eise.


2.	Beskryf die langtermyn-impak wat hierdie toksiese verhouding op elkeen van die slagoffers kan hê.

	Scenario 1:
Ethan kan...
· 'n lae selfbeeld ontwikkel omdat sy prestasies voortdurend nie erken word nie.
· sukses vrees/sy vermoëns wegsteek om konflik te vermy, wat toekomstige akademiese prestasie of loopbaanvertroue beïnvloed.
· langtermyn angs ervaar/dit moeilik vind om grense te stel ten opsigte van toekomstige vriendskappe.
	
	Scenario 2:
Sarah kan...
· emosioneel uitgebrand raak of verantwoordelik voel vir ander mense se probleme.
· ongesonde verhoudingspatrone ontwikkel waar sy te veel van haarself gee of vermy om grense te stel.
· sukkel met skuldgevoelens/om mense tevrede te stel/dit moeilik vind om haar eie behoeftes in toekomstige verhoudings te herken.



3.	Verduidelik hoe die storie van Ethan en Liam 'n konflik van waardes tussen vriende illustreer.
· Ethan glo vriendskappe moet ondersteunend en respekvol wees, maar Liam se optrede (om hom skuldig te laat voel om te jok, sy prestasies afkraak en mededinging skep) bots teen sy waardes.
· Hierdie botsing wys dat die twee vriende nie dieselfde begrip van vertroue, respek en billikheid in 'n vriendskap deel nie.
4. 	Indien die slagoffer in die storie van Sarah en Jessie jou suster was, watter raad sou jy haar gee?
Sy moet...
· duidelike grense stel en haar eie welsyn prioritiseer.
· laatnag emosionele gesprekke beperk.
· breke neem wanneer sy oorweldig voel.
· haarself herinner dat sy nie verantwoordelik is om Jessie se probleme op te los nie. 
· 'n betroubare volwassene (soos 'n ouer, onderwyser of berader) raadpleeg vir ondersteuning en leiding.
· onthou dat gesonde vriendskappe balans/respek/wedersydse sorg behels.

	Aktiwiteit 2: Die Impak van Sosiale Media op Verhoudings (Huiswerk)
Voltooi die volgende aktiwiteit individueel.



Bestudeer die spotprent hieronder en beantwoord die volgende vrae. 

[Verkry vanaf: https://www.toonpool.com/cartoons/my%20morning%20blog_63143 Toegangsdatum: 20 November 2025]



1.1	Noem TWEE positiewe invloede van sosiale media op ons verhoudings.			   (2 × 1) (2)

Dit kan...
· dit makliker maak om in kontak te bly met geliefdes wat ver weg woon. (🗸)
· mense help om nuus/inligting vinnig/maklik te deel. (🗸)
· vir skaam/teruggetrokke individue 'n gemaklike manier bied om te kommunikeer/ ingesluit te voel. (🗸)
· help om netwerke te bou met mense wat soortgelyke belangstellings deel, selfs al ontmoet hulle mekaar nooit in persoon nie. (🗸)
Enige TWEE van die bogenoemde vir EEN punt elk

1.2	Assesseer die negatiewe impak wat sosiale media op ons waardes het, met betrekking tot ons 
verhoudings.										(2 × 2) (4)

Dit kan...
· onrealistiese verwagtinge skep deur mense bloot te stel aan gekeurde/prentjie-perfekte aanlyn lewens, (🗸) wat hulle ontevrede kan maak met hul eie verhoudings/maats. (🗸)
· jaloesie/onsekerheid veroorsaak deur konstante vergelyking met ander, (🗸) wat vertroue/emosionele stabiliteit binne verhoudings kan verswak. (🗸)
· die kwaliteit van persoonlike tyd verminder deur op jou foon te wees terwyl iemand met jou praat, (🗸) wat kan veroorsaak dat maats geïgnoreer word/onbelangrik/emosioneel ontkoppel voel. (🗸)
· privaatheids-/vertrouenskwessies veroorsaak wanneer mense te veel deel of weer kontak maak met vorige kennisse, (🗸) wat tot misverstande/konflik/ontrouheid kan lei. (🗸)
· lei tot kommunikasiebreuke wanneer paartjies te veel op digitale interaksies staatmaak, (🗸) wat betekenisvolle persoon-tot-persoon-gesprekke kan verminder of misverstande kan verdiep. (🗸)
· obsessiewe gedrag aanmoedig, soos om voortdurend 'n maat se sosiale media te monitor, (🗸) wat vrees/wantroue/emosionele onstabiliteit in die verhouding kan versterk. (🗸)
Enige TWEE van die bogenoemde vir TWEE punte elk
(d.w.s. EEN punt vir stelling en EEN punt vir motivering/verduideliking)

[bookmark: _Hlk217073180][bookmark: _Hlk216699539]1.3	Stel TWEE strategieë voor wat jy kan implementeer om jou sosiale media-gebruik, 
met betrekking tot  jou verhoudings, te bestuur. Dui ook in jou antwoord die 
langtermyn-impak van hierdie veranderinge aan.						  (2 × 3) (6)

Jy kan...
· daaglikse grense ten opsigte van jou sosiale media-toepassingsgebruik stel, (🗸) wat jou kan help om sinnelose rondblaai op die internet te verminder en gefokus te bly op jou maat tydens tye wat jul saam verkeer , (🗸) en dit kan die kwaliteit van jul persoonlike band oor tyd verbeter. (🗸)
· 'n  "geen foon- tydgleuf “ instel wanneer julle tyd saam bestee (bv. tydens etes), (🗸)
wat afleidings kan verminder/meer betekenisvolle interaksie kan aanmoedig, (🗸) en wat langtermynkommunikasie/emosionele intimiteit kan versterk. (🗸)
· 'n telefoongesprek/direkte persoonlike gesprekke voer oor emosionele/ingewikkelde kwessies en nie per boodskap , (🗸) wat misverstande kan voorkom/uitwys en in konteks verduidelik, (🗸) en dit kan mettertyd bydra tot volwasse/respekvolle konflikoplossing. (🗸)
· ooreenkom om nie van elke oomblik  saam foto’s te neem of aanlyn plasings te maak nie, (🗸) wat albei partye kan help om die oomblik te geniet/’n intieme band te geniet, (🗸) en  'n sterker band bou wat op ware ervarings gebaseer is eerder as aanlyn bevestiging. (🗸)
Enige TWEE van die bogenoemde vir DRIE punte elk
(d.w.s. EEN punt vir stelling, EEN punt vir motivering/verduideliking en EEN punt vir uitkoms)
[Totaal: 12]

	Aktiwiteit 3: Refleksie
Voltooi die volgende aktiwiteit individueel.



Dink na oor wat jy in vandag se les geleer het deur die volgende vrae te beantwoord. 

1.	Watter tipe media het die grootste invloed op jou persepsies van verhoudings?
[bookmark: _Hlk217073259]2.	Bespreek die positiewe en negatiewe maniere waarop rolmodelle in die media/smaakmakers jou 
             lewe beïnvloed.	
3.	Noem TWEE persoonlike eienskappe wat jy as 'n "swakheid" in jou vriendskappe beskou, en verduidelik hoe jy beplan om dit te verbeter.

→ Leerders sal persoonlike reaksies op hierdie aktiwiteit hê.

